1.3.Competitiveness for growth and jobs

1.2.Horizontal priorities in the EU budget

1.8.Special instruments

Section 2 – Internal control and financial management 41

2.1.The Commission manages the EU budget in a complex environment43

2.2.The Commission relies on various instruments to ensure that the taxpayers’ money is well managed49

2.3.The Commission’s control results confirm that the EU budget is well protected58

2.4.Further developments: outlook for 2020 and the 2021-2027 period70

ΠΑΡΑΡΤΗΜΑΤΑ 73





Πρόλογος

Με ιδιαίτερη χαρά, σας παρουσιάζω την ετήσια έκθεση για τη διαχείριση και τις επιδόσεις του προϋπολογισμού της ΕΕ — Οικονομικό έτος 2019. Η έκθεση παρέχει επισκόπηση των επιδόσεων, της διαχείρισης και της προστασίας του προϋπολογισμού της ΕΕ και εντάσσεται στην ενοποιημένη δέσμη δημοσιονομικών εκθέσεων και εκθέσεων λογοδοσίας της Επιτροπής. Αποτελεί εκπλήρωση των υποχρεώσεων της Επιτροπής δυνάμει της Συνθήκης για τη λειτουργία της Ευρωπαϊκής Ένωσης ( ) και του δημοσιονομικού κανονισμού ( ) και ουσιαστική συνιστώσα ενός εξαιρετικά ανεπτυγμένου συστήματος οικονομικής λογοδοσίας.

Το 2019 ήταν το τελευταίο έτος της κοινοβουλευτικής περιόδου 2014-2019, συνεπώς δόθηκε έμφαση στην ολοκλήρωση των εργασιών όσον αφορά τις προτεραιότητες της Επιτροπής Γιούνκερ και στην προετοιμασία της μετάβασης στη νέα θητεία της Επιτροπής υπό την προεδρία της προέδρου φον ντερ Λάιεν.

Ο προϋπολογισμός της ΕΕ συμβάλλει στην ενίσχυση της ευρωπαϊκής οικονομίας και της ανθεκτικότητάς της. Περίπου το ήμισυ του προϋπολογισμού διατίθεται για την έξυπνη και χωρίς αποκλεισμούς ανάπτυξη. Χρησιμοποιείται επίσης για την επένδυση στο μέλλον, ιδίως στη μετάβαση σε μια πιο πράσινη και πιο ψηφιακή Ευρώπη. Το 2019, ο προϋπολογισμός της ΕΕ απέδειξε ακόμη μία φορά ότι μπορεί να επιφέρει ουσιαστική διαφορά στη ζωή των πολιτών της ΕΕ σε πλείστους τομείς, είτε προσφέροντας βελτιωμένες μεταφορές και καλύτερη συνδεσιμότητα στο σπίτι και κατά τις μετακινήσεις είτε βελτιώνοντας το περιβάλλον μέσω της τήρησης της υπόσχεσης για διάθεση τουλάχιστον του 20 % του προϋπολογισμού για την καταπολέμηση της κλιματικής αλλαγής. Ο προϋπολογισμός της ΕΕ στήριξε επίσης την κοινή ευρωπαϊκή απάντηση στους τομείς της μετανάστευσης και της ασφάλειας.

Ο προϋπολογισμός της ΕΕ θα συνεχίσει να διαδραματίζει καίριας σημασίας ρόλο στη στήριξη της φιλόδοξης Ευρωπαϊκής Πράσινης Συμφωνίας. Παράλληλα, παραμένει στην πρώτη γραμμή όσον αφορά την αντιμετώπιση νέων προκλήσεων: κατά την τρέχουσα κρίση, έχουμε αξιοποιήσει όλη την ευελιξία σε επίπεδο προϋπολογισμού προκειμένου να διοχετεύσουμε ταχέως χρηματοδότηση στους τομείς όπου υπάρχουν οι μεγαλύτερες ανάγκες αποκατάστασης εξαιτίας της κρίσης.

Η τρέχουσα κρίση του κορονοϊού κατέδειξε επίσης ακόμη μία φορά πόσο σημαντικό είναι η ΕΕ να μπορεί να βασίζεται σε ένα ορθά διαστασιολογημένο και ευέλικτο πολυετές δημοσιονομικό πλαίσιο. Εντός των καθορισμένων ορίων της ικανότητας και της κανονιστικής ευελιξίας του, προσφέρει τα μέσα για ταχεία ανάληψη δράσης και αντίδραση σε απρόβλεπτες και άνευ προηγουμένου κρίσεις. Ενισχυμένος από το σχέδιο ανάκαμψης «Next Generation EU», ο μακροπρόθεσμος προϋπολογισμός της ΕΕ θα βρίσκεται επίσης στο επίκεντρο της ανάκαμψης, έχοντας καταδείξει την ικανότητά του να ενεργεί ως καταλύτης αλληλεγγύης, υπευθυνότητας και καινοτομίας, εξασφαλίζοντας παράλληλα χρηστή δημοσιονομική διαχείριση καθ’ όλη τη διάρκεια του κύκλου ζωής των προγραμμάτων που χρηματοδοτεί.

Η Επιτροπή δίνει μεγάλη σημασία στη διασφάλιση της υπεύθυνης και ορθής διάθεσης του προϋπολογισμού της ΕΕ, καθώς και στη συνεργασία με όλα τα εμπλεκόμενα μέρη προκειμένου να διασφαλίζεται ότι αποφέρει απτά αποτελέσματα επιτόπου. Στην παρούσα έκθεση παρατίθενται τα μέτρα που λαμβάνονται προκειμένου να διασφαλίζεται ότι η διαχείριση του προϋπολογισμού της ΕΕ πραγματοποιείται σύμφωνα με τα υψηλότερα πρότυπα χρηστής δημοσιονομικής διαχείρισης.

Η Επιτροπή παρακολουθεί με προσοχή την εκτέλεση του προϋπολογισμού της ΕΕ επί τόπου. Εάν διαπιστωθεί ότι τα κράτη μέλη, οι ενδιάμεσοι φορείς ή οι τελικοί δικαιούχοι δαπάνησαν κονδύλια της ΕΕ με μη ορθό τρόπο, η Επιτροπή λαμβάνει άμεσα μέτρα για την αποκατάσταση των εν λόγω σφαλμάτων και την κατάλληλη ανάκτηση των κονδυλίων. Η Επιτροπής εκτιμά ότι, μετά από διορθώσεις και ανακτήσεις κατά τα προσεχή έτη, το εναπομένον επίπεδο σφάλματος για τις δαπάνες του 2019 θα είναι κάτω του 1 % — ήτοι πολύ χαμηλότερο από το όριο σημαντικότητας του 2 %. Με την παρούσα έκθεση, η Επιτροπή αναλαμβάνει τη συνολική πολιτική ευθύνη για τη διαχείριση του προϋπολογισμού της ΕΕ το 2019.